## Odluka o odobravanju reeskontnih i lombardnih kredita

### NN 26/1993 (1.4.1993.), Odluka o odobravanju reeskontnih i lombardnih kredita

# NARODNA BANKA HRVATSKE

Na temelju članka 15. i članka 67. stavka 1. točke 10) Zakona o Narodnoj
banci Hrvatske ("Narodne novine", broj 74/92), Savjet Narodne
banke Hrvatske, na sjednici održanoj 1. travnja 1883. godine, donio je

## ODLUKU

### o odobravanju reeskontnih i lombardnih kredita

I. OSNOVNE ODREDBE

I.

Narodna banka Hrvatske odobrava bankama sa sjedištem u Republici Hrvatskoj
(u daljnjem tekstu: banke) reeskontne kredite na temelju portfelje određenih
domaćih i inozemnih prenosivih kratkoročnih vrijednosnih papira, te lombardne
kredite na temelju zaloga određenih kratkoročnih vrijednosnih papira. Portfelj
vrijednosnih papira, u smislu ove odluke, knjigovodstveno je stanje kratkoročnih
vrijednosnih papira, što ih je banka kupila odnosno eskontirala od drugih
pravnih osoba sa sjedištem u Republici Hrvatskoj ili ih je od njih primila
za podmirivanje svojih potraživanja, a još nisu dospjeli na naplatu. Reeskontne
i lombardne kredite, u smislu ove odluke, Narodna banka Hrvatske odobrava
bankama u okviru utvrđene opće kvote.

II.

Banke mogu, uz suglasnost guvernera Narodne banke Hrvatske, međusobno
ustupati neiskorištene iznose općih kvota utvrđenih važećom Odlukom o visini
opće kvote za korištenje kredita iz primarne emisije u određenom tromjesečju
tekuće godine, o čemu su dužne zaključiti ugovore i dostaviti ih Narodnoj
banci Hrvatske.

III.

Narodna banka Hrvatske odobrava reeskontne i lombardne kredite, u smislu
ove odluke, samo bankama koje ispunjavaju minimalne opće uvjete kreditne
sposobnosti, utvrđene posebnom odlukom.

II. REESKONTNI KREDITI

IV.

Narodna banka Hrvatske odobrava bankama reeskontne kredite na temelju
slijedećih domaćih i inozemnih prenosivih kratkoročnih vrijednosnih papira.
koji su u portfelju banaka:

1) Mjenica što su ih izdala domaća poduzeća i druge pravne osobe iz
oblasti privrede po osnovi dužnićko-vjerovničkog odnosa utemeljenog na
prometu proizvoda, roba i obavljanju usluga, a dospijevaju za naplatu u
roku do 90 dana;

2) Komercijalnih zapisa koje su izdala domaća poduzeća i druge pravne,osobe
iz oblasti privrede, a koji dospijevaju za naplatu u roku od 90 dana;

3) Mjenica i drugih inozemnih vrijednosnih papira koje glase na konvertibilnu
velutu i dospijevaju za naplatu u roku do 90 dana, a avalirale su ih prvoklasne
inozemne banke i mogu biti predmet kupoprodaje na inozemnim tržištima vrijednosnih
papira, što su ih poduzeća dobila na temelju izvoza roba i usluga, a banke
ih eskontirale od tih poduzeća. Izuzetno, Narodna banka Hrvatske će u II.
tromjesećju 1993. godine odobravati bankama reeskontne kredite i na temelju
vrijednosnih papira koje su izdala domaća poduzeća, individualni proizvodači
i druge pravne osobe s osnove proljetne sjetve 1993. g., a koji dospijevaju
za naplatu u roku do 12 mjeseci. Domaći prenosivi kratkoročni vrijednosni
papiri mogu biti temelj za odobravanje reeskontnih kredita bankama, isključivo
pod uvjetom da su izdatnici tih vrijednosnih papira klasificirani u bonitetnu
skupinu A ili B, sukladno važećoj Odluci o načinu klasificiranja aktive
i odgovarajućih izvanbilanćnih stavki banaka i drugih financijskih organizacija
s gledišta njihove naplativosti.

V.

Narodna banka Hrvatske odobrava bankama reeskontne kredite na temelju
stanja portfelja vrijednosnih papira iz točke IV. ove odluke u visini do
40% nominalne vrijednosti tih vrijednosnih papira.

III. LOMBARDNI KREDITI

VI.

Narodna banka Hrvatske odobrava bankama lombardne kredite u visini do
40% nominalne vrijednosti založenih blagajničkih zapisa dobrovoljno upisanih
kod Narodne banke Hrvatske, do čijeg je roka dospijeća preostalo najviše
tri mjeseca Vrijednosni papiri iz stavka I. ove točke, do čijeg roka dospijeća
preostaje do 3 dana, ne mogu biti osnova za odobravanje lombardnog kredita
iz ove odluke. Lombardne kredite iz ove odluke Narodna banka Hrvatske odobrava
s rokom vraćanja koji ne može biti duži od razdoblja koje preostaje do
roka dospijeća založenog vrijednosnog papira. umanjeno za 3 dana s tim
da rok vraćanja tog kredita može iznositi najviše 3 mjeseca. Narodna banka
Hrvatske ne može banci staviti u tečaj odobreni lombardni kredit prije
zalaganja vrijednosnih papira iz stavka 1. ove odluke kod Narođne banke
Hrvatske.

IV. PRIJELAZNE I ZAKLJUČNE ODREDBE

VII.

Ugovor za korištenje kratkoročnog kredita Narodna banka Hrvatske zaključit
će sa svakom pojedinom bankom, a ugovorom će se utvrditi svi uvjeti odobravanja
i korištenja kredita (kamatna stopa, način obračuna i naplate kamate, instrumenti
za osiguranje plaćanja i dr.).

VIII.

Kratkoročni vrijednosni papiri, na temelju kojih banka koristi reeskontne
ili lombardne kredite, ne mogu biti temelj za korištenje drugih kredita
kod Narodne banke Hrvatske.

IX.

Banke mogu reeskontne i lombardne kredite koje koriste iz primarne emisije
privremeno vratiti Narodnoj banci Hrvatske i ponovno ih koristiti kod Narodne
banke Hrvatske, u zavisnosti od svoje likvidnosti.

X.

Banke su dužne uskladiti kredite iz primarne emisije koje su koristile
u I. tromjesečju 1993. godine na temelju određenih isprava o kratkoročnim
kreditima za proizvodnju ratarskih kultura i za sezonske zalihe i rezerve
poljoprivrednih proizvoda, s ugovorenim rokovima dospijeća, s time da je
dozvoljeno korištenje novih reeskontnih i lombardnih kredita u okviru utvrđene
opće kvote za II. tromjesečje 1993. godine u visini otplaćenih kredita
Narodnoj banci Hrvatske na način i uz uvjete utvrđene ovom odlukom. Banke
mogu koristiti kredite iz primarne emisije na temelju određenih isprava
o kratkoročnim kreditima za obnovu stanova. stambenih i gospodarskih objekata
razrušenih ili oštećenih ratnim razaranjima i za unapredenje stočarstva
i povećanu proizvodnju stočne hrane, koje su koristile u I. tromjesečju
1993. godine. do 30. lipnja 1993. godine.

XI.

Narodna banka Hrvatske će, po potrebi, donijeti upute za provodenje
ove odluke.

XII.

Ova odluka stupa na snagu danom objave u "Narodnim novinama",
a primjenjivat će se od 1. travnja 1993. godine.

O. br. 117/93.

Zagreb, 1. travnja 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 26/1993-452